Михаил Лъкатник
Нека

chitanka.info

Нека децата живеят задружно,

нека да имат каквото е нужно,

нека да имат бащи работливи,

нека да имат майки грижливи.

Весело слънце да грее над тях,

вред да се радват на детския смях.

Нека децата от шест материка

знаят на братството свято езика.

Нека се учат в училища бели,

нека растат и крилати, и смели.

Нека играят на воля в полята,

нека за тях да е мир на Земята!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.